BSC-LT/ACAData huggingface dataset:
[ca] La font del Molinar ha constituït un recurs natural essencial en el desenvolpument de la ciutat d'Alcoi podent-se considerar un factor essencial de desenvolupament endogen. Aquest article descriu i analitza l'evolució dels elements de risc que afecten a la continuïtat en l'explotació d'aquest recurs natural per a que siguen considerats en una gestió sostenible.

[en] The Source of the Molinar has constituted a natural essential resource in the development of Alcoy's city, and it is able to be considered as an essential factor of the endogenous development. This article describes and analyzes the evolution of the risky elements that concern the continuity in the exploitation of this natural resource in order to be taken into account in a sustainable management.
[ca] La publicació de l'edició crítica de les obres completes de Pere Marsili ha permès als especialistes l'accés a la crònica llatina traduïda per l'autor mallorquí sobre la base del Llibre dels fets català. El fet que aquesta crònica siga una traducció del català al llatí, feta a principis del segle XIV, dóna als estudiosos de filologia catalana una important font d'estudi. La comparació dels textos llatí i català obri noves possibilitats d'estudis filolò gics des del punt de vista literari, historiogràfic, lexicogràfic, ecdòtic i de la gramàtica històrica.

[en] Publication of a critical edition of the complete works of Pere Marsili has granted scholars access to the Latin chronicle translated by the Majorcan author on the basis of the Catalan Llibre dels fets. The fact that this chronicle is an early fourteenth-century translation into Latin from Catalan, provides Catalan scholars with an important focus of study. A comparison of the Latin and Catalan texts opens the way to further possible philological studies in the field of literature, historiography, lexicography, ecdoctics (literary criticism) and historical grammar.
[ca] La proximitat del centenari del naixement del poeta alcoià Joan Valls Jordà (1917-1989) convida a la presentació d'un avançament dels treballs sobre inèdits i semiinèdits que han de ser part irrenunciable si volem acostar-nos a la figura i l'obra de Valls amb tota la seua magnitud. El nombre de materials de Valls que no han estat publicats mai o, en cas contrari, els escrits dispersos en la premsa i les plataformes locals diverses, als quals s'ha d'afegir les publicacions d'autor o les edicions privades, reduïdes o limitades, és un corpus que cal revisar. Aquest paper presenta un primer inventari comentat de textos esparsos que tenen una relació directa amb la música i els músics, un recull heterogeni que té voluntat de continuïtat en treballs futurs.

[en] The proximity of the centennial of the birth of the poet of Alcoi Joan Valls Jordà (1917-1989) invites the advance submission about the unpublished work, that should be part indispensable for a vision to the figure and Valls's work in all its magnitude. The number of Valls's materials which have not been published or, otherwise, the writings scattered in the press and the others local platforms, to which must be added the publications by the author, private or limited editions, is a corpus that needs reviewed. This paper presents a first inventory of scattered texts that have a direct relationship with music and musicians, a diverse collection that will have continuity in future work.
[ca] Objectiu: es fa un estudi exploratori que analitza la concessió dels Premis Nacionals d'Investigació a Espanya, des de la seva creació (1982) fins al 2019 i des de la perspectiva de gènere, amb la finalitat d'identificar possibles diferències i similituds entre els guardons a homes i dones. Metodologia: aquest estudi descriptiu-comparatiu considera els indicadors següents relacionats amb els premis: denominació, àrea, premiat o premiada, sexe i quantia econòmica. Aquesta anàlisi de contingut es complementa amb l'estudi de la presència a Google Acadèmic d'aquelles persones que han rebut els premis per conèixer-ne l'abast, la visibilitat i la repercussió, mitjançant els indicadors següents: presència, citacions, índex h i índex i10 a Google Scholar. Resultat: els resultats demostren el manteniment d'una bretxa de gènere molt acusada en ambdues dimensions al llarg del temps. Dels 113 premis concedits, 102 (92,3 %) han anat a parar a homes, mentre que 11 (9,7 %) ho han fet a dones. Es comptabilitzen 1.340.649 citacions totals (4,7 % dones). Els resultats apunten cap a una infrarepresentació de les dones en el repartiment històric dels premis, encara que, en relacionar les dades amb la visibilitat a Google Scholar, s'obtenen dades esperançadores pel que fa a la difusió de la investigació feta per dones.

[en] Objective. This study analyses the history of the "Premios Nacionales de Investigación", a suite of awards for scientific research organised by the Spanish government, from the creation of the first awards in 1982 to 2019 and from the perspective of gender, in order to identify differences and similarities between the awards given to men and to women. Methodology. The study describes and compares the awards using the five indicators award name, area of research, recipient, recipient gender and award money. To determine the scope, visibility and impact of the awards, the study also examines the award winners' presence in Google Scholar using the four indicators presence, citations, h-index and i10-index. Results. The overall results reveal a persistent and pronounced gender gap. Of the 113 awards granted in the period under study, 102 (92.3%) went to men, and of the 1,340,649 citations counted in Google Scholar, only 4.7% were of women authors. The study concludes that women are clearly under-represented in Spain's national awards for scientific research, although when the data are related to visibility in Google Scholar, the results regarding the dissemination of research by women is more promising.
[ca] El condicional evidencial de report (CER) no és gaire habitual en català: està restringit al llenguatge periodístic i a alguns registres molt formals (com el llenguatge acadèmic o el legal) i no es trova en el discurs espontani. D'una banda, s'ha descrit entre els nous valors modals del condicional. De l'altra, la normativa l'ha rebutjat com a gal·licisme o com neologisme inapropiat. Mitjançant l'anàlisi de corpus textuals, hem documentat el CER en català des dels inicis del segle xiv a l'actualitat, amb matisos semàntics i pragmàtics i diferents graus de gramaticalització. A causa de l'actual interès en l'evidencialitat, el CER s'ha estudiat a fons en francès, italià i portuguès, però centrant-se principalment en els seus usos contemporanis i no de manera tan detallada en el procés diacrònic que ens podria explicar aquests usos. Seguint aquesta línia de recerca, que van començar amb l'estudi del futur epistèmic i evidencial en català, tenim per objectiu descriure: a) el context pragmàtic que hauria estat el punt de partida del CER en el segle XIII, abans de trobar documentat aquest ús; b) el procés de canvi semàntic seguit pel condicional des d'un 'futur del passat' a l'adquisició de valors epistèmics i evidencials i c) el paper que tenen les inferències, la subjectificació i la intersubjectificació en aquest procés de canvi.

[en] The reprise evidential conditional (REC) is nowadays not very usual in Catalan: it is restricted to journalistic language and to some very formal genres (such as academic or legal language), it is not present in spontaneous discourse. On the one hand, it has been described among the rather new modality values of the conditional. On the other, the normative tradition tended to reject it for being a gallicism, or to describe it as an unsuitable neologism. Thanks to the extraction from text corpora, we surprisingly find this REC in Catalan from the beginning of the fourteenth century to the contemporary age, with semantic and pragmatic nuances and different evidence of grammaticalization. Due to the current interest in evidentiality, the REC has been widely studied in French, Italian and Portuguese, focusing mainly on its contemporary uses and not so intensively on the diachronic process that could explain the origin of this value. In line with this research, that we initiated studying the epistemic and evidential future in Catalan, our aim is to describe: a) the pragmatic context that could have been the initial point of the REC in the thirteenth century, before we find indisputable attestations of this use; b) the path of semantic change followed by the conditional from a 'future in the past' tense to the acquisition of epistemic and evidential values; and c) the role played by invited inferences, subjectification and intersubjectification in this change.
[ca] Els hominins van sorgir a l'est africà fa uns 6 milions d'anys, mitjançant un procés de diferenciació alopátrica respecte als avantpassats comuns amb els ximpanzés. El Rift Valley va funcionar com una barrera semiporosa que va aïllar les dues poblacions; si bé en un principi va permetre la hibridació entre elles, al voltant dels 6,3 Ma les mutacions en el cromosoma X (sexual) juntament amb la dificultat de creuar el Rift Valley d'est a oest van provocar el fenomen d'especiació. Davant del plantejament dominant, que diu que el bipedalisme en els primers humans va ser el fet diferenciador entre els avanpassats comuns amb els chimpances i els hominins?, es proposa la idea que l'única diferència va ser a nivell genètic. Les proves anatomicofuncionals en els hominins més primitius ens indiquen que aquests van ser quadrúpeds i possiblement knuckle-walkers, i que practicaven el bipedalisme i la trepa arborícola esporàdicament (com els ximpanzés actuals). Aquests hominins es van desenvolupar en els espessos boscos en galeria en els marges dels rius. L'extensió d'àmplies zones d'espais oberts tipus sabana va afavorir l'adquisició del bipedalisme com a forma de marxa obligada en el gènere Homo.

[en] Hominines appeared in East Africa around & Ma after a process of allopatric differentiation in relation to previous common ancestors with the chimpanzee. The Rift Valley acted as semi-porous barrier that isolated both populations, although initially allowed the hybridation among them. Around 6.3 Ma the X chromosome (sexual) mutations together with the difficulties to cross the Rift Valley from East to West produced the speciation process. Against the dominant idea that propose bipedalism as the main differentiation process between hominines and common ancestors with chimpanzees, it is proposed the hypothesis that the unique differences was at genetic level. The anatomic-functional evidences in primitive hominines indicate that those were quadruped and probably knuckle-walkers and that bipedalism and climbing was sporadically (like in modern chimpanzees). These hominines developed in gallery forest located near rivers. The extension of wide savanna-like areas favored the acquisition of bipedalism as a locomotion model for the Homo genus.
[ca] Aquest article documenta i analitza una estructura hidràulica descoberta fa poc a Benissa (La Marina Alta, País Valencià), que per les seues característiques podria ser definida com un qanāt. Alhora, es pregunta si un topònim existent en els voltants, el "Catnar", podria derivar així mateix del terme qanāt, i fer, per tant, referència a aquella estructura hidràulica i contribuir a ubicar-la històricament.

[en] The aim of this paper is to document and analyze a hydraulic structure recently discovered in Benissa (La Marina Alta, País Valencià, Spain), which by its characteristics could be defined as a qanāt. We also analyze if the nearby place-name "Catnar" can be a derivation from the word qanāt. If so, in this case, the place-name could probably make a reference to that hydraulic structure, and thus provide a cultural adscription for it.
[ca] Manuel Ruso Manzanaro, president d'Izquierda Republicana i jutge municipal de Guardamar durant la Guerra Civil, va ser empresonat després de la victòria franquista el 1939. Posteriorment, va ser jutjat per un consell de guerra que li va condemnar a sis anys i un dia de presó. Les notes que va deixar sobre els processos repressius als quals va ser sotmés permeten contrastar la documentació del sumari amb la seua pròpia versió dels fets. A més, posen en evidència un altre tipus de repressió, oculta, al marge de les lleis i basada en l'abús de poder, que es va mantenir una vegada acabada la repressió institucional i que va facilitar el sotmetiment de les famílies republicanes a les noves autoritats falangistes durant el franquisme.

[en] Manuel Ruso Manzanaro, president of the Izquierda Republicana party and municipal judge of Guardamar during the Civil War, was imprisoned after the Franco's victory in 1939. Later, he was judged by a court martial that sentenced him to six years and one day in prison. The notes that he left on the repressive processes to which he was subjected make it possible to contrast the documentation of the summary with his own version. Furthermore, they reveal another type of repression, hidden, outside the laws and based on the abuse of power, which was maintained once the institutional repression ended and which facilitated the submission of republican families to the new Falangist authorities during the Franco regime.
[ca] Dos dels aspectes més representatius del patrimoni etnològic de Crevillent són les seues coves i el treball manufacturer de pleita, estora, fil i espardenya, principalment. Ambdues tradicions transcorregueren juntes durant bona part dels darrers segles, produint inclòs una tipologia constructiva endèmica de la població: les coves filadores. Aquestes, que fusionaven en un taller industrial la producció del fil i l'excavació de coves, convergiren fins la desaparició de la filassa en la dècada de 1960. De totes les coves filadores que existiren, ens hem centrat en un conjunt que encara manté el paisatge i les restes materials en millor estat de conservació: el conjunt de tallers filadors de Sendra. Un indret, a l'extrem nord-est de la població, que podria convertir-se en un parc arqueològic obert a la ciutadania per a l'esplai i el passeig. En el present article, fem una anàlisi de gestió d'aquest indret, mostrant la seua valorització històrica i patrimonial, i proposant una actuació de conservació i divulgació que dignifique l'espai i el treball que allí es realitzava.

[en] Two of the most representative aspects of the ethnological heritage of Crevillent are its caves and the manufacturing work of "pleita", estora, thread and espadrille, mainly. Both traditions have passed together through a good part of the last centuries, producing a constructive typology, of the population: the spinners caves. These, which amalgamated in an industrial workshop the production of thread and the excavation of caves, converged until the disappearance of the spinning in the decade of 1960. Of all the spinners caves that existed, we have focused on a set that still maintains the landscape and the material remains in a better state of conservation: the set of spinning workshops of Sendra. A place, on the far northeastern part of the town, that could become an archaeological park open to the citizens for recreation and promenade. In this article, we analyze of the management of this place, showing its historical and patrimonial valuation, and proposing a performance of conservation and dissemination that dignifies the space and the work that was carried out there.
[ca] Actualment els joves presenten moltes dificultats a l'hora de comprendre la fraseologia, i, en conseqüència, no l'usen. Aquestes mancances tenen a veure, entre altres factors, amb la distància cultural que existeix entre la realitat que actua com a rerefons del significat fraseològic i el coneixement enciclopèdic dels parlants. En aquest sentit, resulta interessant descriure els condicionants que determinen la comprensió de la fraseologia per part dels estudiants de secundària i analitzar els processos pragmaticocognitius que els permeten interpretar les unitats fraseològiques. Precisament, aquests són els objectius del nostre article. Així, doncs, el principal mecanisme que possibilita la comprensió del significat fraseològic i la identificació de la motivació, o de les imatges conceptuals que aquest significat evoca, és la inferència. A més, la percepció subjectiva i el bagatge experiencial de cada estudiant fan un paper decisiu en la interpretació dels fraseologismes, car la manca de correspondència entre els referents socioculturals dels joves i els referents que engendraren el sentit d'algunes d'aquestes estructures lingüístiques implica que sovint es generen interpretacions alternatives. Al capdavall, això demostra que la comprensió i l'evolució de la fraseologia s'emmarquen dins els processos normals de canvi lexicosemàntic.

[en] Present-day young people find great difficulties in understanding idioms, and as a result, they do not resort to them. Such problems result from a variety of factors, which include the cultural distance between the reality which acts as the background to the meaning of idioms, on the one hand, and speakers' encylopedic knowledge, on the other. In this respect, it is worth describing the factors which influence secondary school students' understanding of idioms and analysing the pragmatic and cognitive processes allowing them to interpret phraseological units; such is precisely the purpose of this paper. Thus, inference is the main mechanism making it possible to understand phraseological meaning and to identify the motivation or the conceptual images evoked by such meaning. Besides, the subjective perception and the experiential background of each student play a decisive role in the interpretation of idioms: indeed, the lack of correspondence between young people's social and cultural references and the references which once created the meaning of some of these structures, often lead to alternative interpretations of idioms. Eventually, this proves that the understanding and evolution of idioms are part of the normal processes of lexical and semantic change.
[ca] En aquest treball fem un repàs del tractament que ha rebut l'ús del pronom tònic de tercera persona denominat ell emfàtic. Farem un recorregut per distintes obres descriptives i normatives de referència actuals i pels distints estudis diacrònics i dialectals que l'han tractat d'explicar de manera general o particular amb la voluntat d'encetar una descripció diacrònica de l'ús d'aquest element en català.

[en] In this paper we review the treatment given to the use of the stressed third-person pronoun known as emphatic ell. We shall be offering an overview of the different current descriptive and normative reference works, as well as the different diachronic and dialect studies that have tried to explain the use of this element, in a more general or specific way, for the aim of attaining a diachronic description of its use in Catalan.
[ca] L'estudi que presentem a continuació se situa dins del marc d'una anàlisi exhaustiva sobre les perífrasis verbals aspectuals de la llengua catalana antiga i medieval. Concretament, estudiem les perífrasis "seguir + gerundi" i "continuar + gerundi". L'objectiu és determinar-ne el valor aspectual i l'evolució des dels inicis del català fins al principis del segle XVII. En darrer terme, pretenem fer llum sobre els usos actual, ja que han presentat tradicionalment dubtes des d'un punt de vista normatiu.

[en] The following study has been carried out within the frame of an exhaustive analysis on aspectual verbal periphrases in Old and Medieval Catalan. More precisely, this study focuses on the periphrases "seguir + gerund" and "continuar + gerund". The aim is to establish its aspectual value and its evolution from the origin of the Catalan language until the beginning of the 17th century. Finally, we attempt to provide an explanation for current use of these periphrases, since they have traditionally been questionable from a normative perspective.
[ca] L'objectiu d'aquest article és presentar una experiència duta a terme en l'assignatura "Formació literària en l'aula d'Educació Infantil" durant el curs 2014-2015, a partir de la necessitat educar l'alumnat en la diversitat i amb la incorporació de la literatura, la dramatització i els titelles com a poderoses eines de presa de consciència, de reflexió i de diàleg sobre la diferència. Des de la investigació sobre literatura infantil i amb la diversitat afectivosexual com a eix, els grups de treball van iniciar un debat sobre la (in)visibilitat de la majoria d'aquestes obres, i també dels prejudicis i estereotips que romanen en un gran nombre d'obres infantils. Considerem que l'experiència va resultar molt positiva quant a la formació literària dels estudiants de Magisteri, des de la perspectiva de la diversitat i pel que es refereix a la programació i a l'exercici d'activitats en l'aula.

[en] The aim of this paper is to present an experiment carried out on the subject Literary Education in the classroom of Elementary Education, during the academic year 2014-2015, based on the need to educate students on diversity and incorporating literature, drama and puppets as powerful tools of awareness, reflect and dialogue about the difference. From research on children's literature and taking an affective diversity as a core, working groups began a debate on the (in)visibility of most of these literary works and also about prejudices and stereotypes that continue to appear in large number of works for children. We believe that the experience was very positive in terms of the literary education of students of teaching from the perspective of diversity and with regard to programming and carrying out activities for the classroom.